Аҟәа 2500 шықәса ахыҵра азгәаҭара иазкыз аныҳәақәа хыркәшан аҳәынқарратә филармониаҿы.
11.07.2016
Аҟәа 2500 шықәса ахыҵра азгәаҭара иазкыз аныҳәақәа хыркәшан аҳәынқарратә филармониаҿы. Араҟа Ацхыраагӡатә школ аҿы еиҿкаау атеатралтә студиа Арлекинои ахәыҷтәы ахориографиатә гәыҧқәеи алархәны имҩаҧган «Ақалақь ахәыҷқәа рзы» захьӡыз ақәыргыламҭа дырбара.
Ахәыҷқәа рзы аныҳәа аиҿкаара аҧшьыргеит Аҟәа ақалақь аҵара аусбараҭа ахаҭаранакцәа . Анаҩс ақалақь ахадара адгылара рырҭеит «Ақалақь ахәыҷқәа рзы» ҳәа хьӡыз измаз атеатралтә қәыргыламҭа. Уи аздырхиеит Аҟәа ақалақь ацхыраагӡатә школ аҿы еиҿкаау ахәыҷқәа рыстудиа «Арлекино» алахәылацәа. Аныҳәа рхы аладырхәит шәҩык инарзынаҧшуа ахәыҷқәа. «Ақәыргыламҭа хықәкыс иаман ақалақь аҭоурых аарҧшра, ҳгәы иаанагоит ахәыҷқәа уи рылдыршеит, - ҳәа азгәарҭон аиҿкааҩцәа.
Аҟәа ақалақь аҵара аусбараҭа аиҳабы Лиудмила Адлеиба илҳәеит, аҳҭны-қалақь 2500 шықәса ахыҵра раҧхьаӡа акәны ишазгәарҭо. Ҩымш ирылагӡан иҟаҵаз маҷмызт, аха ахәыҷқәа рзы хазы ныҳәак аиҿаара иахәҭаны иазаҳаҧхьаӡеит. Уи адагьы, ари ақәыргыламҭа ахәыҷқәа рзы ихшыҩрҵагоуп, рхазы иалыркаауа маҷым, лҳәеит уи. Ахәыҷқәа рықалақь, ҳәа захьӡыз ақәыргыламҭа сааҭк иназынаҧшуа ицон. Уи аамҭа иалагӡан араҟа еиҭаҳәан ҳақалақь аҭоурых. Иқәыргылан аҧсуа кәашарақәа.
Фатима Гьергьиаҧҳа , Михаил Братухин, АТ
970
Аҟәа 2500 шықәса ахыҵра азгәаҭара иазкыз аныҳәақәа хыркәшан аҳәынқарратә филармониаҿы. Араҟа Ацхыраагӡатә школ аҿы еиҿкаау атеатралтә студиа Арлекинои ахәыҷтәы ахориографиатә гәыҧқәеи алархәны имҩаҧган «Ақалақь ахәыҷқәа рзы» захьӡыз ақәыргыламҭа дырбара.
Ахәыҷқәа рзы аныҳәа аиҿкаара аҧшьыргеит Аҟәа ақалақь аҵара аусбараҭа ахаҭаранакцәа . Анаҩс ақалақь ахадара адгылара рырҭеит «Ақалақь ахәыҷқәа рзы» ҳәа хьӡыз измаз атеатралтә қәыргыламҭа. Уи аздырхиеит Аҟәа ақалақь ацхыраагӡатә школ аҿы еиҿкаау ахәыҷқәа рыстудиа «Арлекино» алахәылацәа. Аныҳәа рхы аладырхәит шәҩык инарзынаҧшуа ахәыҷқәа. «Ақәыргыламҭа хықәкыс иаман ақалақь аҭоурых аарҧшра, ҳгәы иаанагоит ахәыҷқәа уи рылдыршеит, - ҳәа азгәарҭон аиҿкааҩцәа.
Аҟәа ақалақь аҵара аусбараҭа аиҳабы Лиудмила Адлеиба илҳәеит, аҳҭны-қалақь 2500 шықәса ахыҵра раҧхьаӡа акәны ишазгәарҭо. Ҩымш ирылагӡан иҟаҵаз маҷмызт, аха ахәыҷқәа рзы хазы ныҳәак аиҿаара иахәҭаны иазаҳаҧхьаӡеит. Уи адагьы, ари ақәыргыламҭа ахәыҷқәа рзы ихшыҩрҵагоуп, рхазы иалыркаауа маҷым, лҳәеит уи. Ахәыҷқәа рықалақь, ҳәа захьӡыз ақәыргыламҭа сааҭк иназынаҧшуа ицон. Уи аамҭа иалагӡан араҟа еиҭаҳәан ҳақалақь аҭоурых. Иқәыргылан аҧсуа кәашарақәа.
Фатима Гьергьиаҧҳа , Михаил Братухин, АТ
Оцените новость:
+1
+2
+3
+4
+5
Сохраните ссылку или поделитесь с друзьями